Iechyd Y Cyhoedd, Cymru RHAN 1 Cyffredinol Enwi, dod i rym a dehongli 1 1 Enw’r Rheoliadau hyn yw Rheoliadau Diogelu Iechyd (Coronafeirws, Teithio Rhyngwladol) (Cymru) (Diwygio) (Rhif 12) 2020. 2 Daw’r Rheoliadau hyn i rym am 4.00 a.m. ar 26 Medi 2020. 3 Yn y Rheoliadau hyn, ystyr y “Rheoliadau Teithio Rhyngwladol” yw Rheoliadau Diogelu Iechyd (Coronafeirws, Teithio Rhyngwladol) (Cymru) 2020 . RHAN 2 Diwygiadau i’r rhestr o wledydd esempt yn Atodlen 3 i’r Rheoliadau Teithio Rhyngwladol Hepgor gwledydd a thiriogaethau o’r rhestr o wledydd a thiriogaethau esempt 2 Yn Rhan 1 o Atodlen 3 i’r Rheoliadau Teithio Rhyngwladol (gwledydd a thiriogaethau esempt y tu allan i’r ardal deithio gyffredin), hepgorer— Curaçao Denmarc Gwlad yr Iâ Slofacia . Darpariaeth drosiannol mewn cysylltiad â rheoliad 24 3 1 Mae paragraff (2) yn gymwys pan fo person (“P”)— a yn cyrraedd Cymru am 4:00 a.m. ar 26 Medi 2020 neu wedi hynny, a b wedi bod mewn gwlad neu diriogaeth a restrir yn rheoliad 2 ddiwethaf— i o fewn y cyfnod o 14 o ddiwrnodau sy’n dod i ben â’r diwrnod y mae P yn cyrraedd Cymru, a ii cyn 4.00 a.m. ar 26 Medi 2020. 2 Mae P, yn rhinwedd y ffaith iddo fod mewn gwlad neu diriogaeth a restrir yn rheoliad 2, i’w drin at ddibenion rheoliadau 7(1) ac 8(1) o’r Rheoliadau Teithio Rhyngwladol fel pe bai wedi cyrraedd Cymru o wlad neu diriogaeth nad yw’n esempt, neu fel pe bai wedi cyrraedd ar ôl bod mewn gwlad neu diriogaeth o’r fath. RHAN 3 Diwygiadau Amrywiol Diwygiadau i reoliad 10 (eithriadau i’r gofynion ynysu) 4 1 Mae rheoliad 10 o’r Rheoliadau Teithio Rhyngwladol wedi ei ddiwygio fel a ganlyn. 2 Ar ôl paragraff (4)(jd) mewnosoder— jh pan fo P yn athletwr elît sydd wedi teithio i’r Deyrnas Unedig i gael un neu ragor o archwiliadau meddygol, i fynd i’r archwiliad hwnnw, ar yr amod— i bod yr archwiliad meddygol at ddiben busnes sy’n penderfynu pa un ai i gynnig contract i P i gymryd rhan mewn cystadleuaeth elît ar ran y busnes hwnnw, ii bod gan P gadarnhad ysgrifenedig yn ei feddiant oddi wrth y busnes hwnnw o’r trefniadau y cyfeirir atynt ym mharagraff (i), a iii bod y trefniadau hynny wedi eu gwneud cyn i P gyrraedd y Deyrnas Unedig; ji pan fo P yn berson sy’n teithio gydag athletwr elît at ddiben is-baragraff (jh), i ddarparu cynorthwy a chymorth i’r athletwr elît hwnnw mewn cysylltiad ag archwiliad meddygol o’r fath; jj pan fo P yn athletwr elît sydd wedi contractio â busnes i gymryd rhan mewn cystadleuaeth elît, i gymryd rhan mewn cystadleuaeth o’r fath neu ymgymryd â hyfforddiant neu weithgareddau eraill sy’n gysylltiedig â’r gystadleuaeth elît honno; ; 3 Ym mharagraff (8), yn y man priodol mewnosoder— mae i “athletwr elît” (“ elite athlete ”) yr un ystyr ag ym mharagraff 38(2)(a) o Atodlen 2 ; mae i “cystadleuaeth elît” (“ elite competition ”) yr un ystyr ag ym mharagraff 38(2)(b) o Atodlen 2 . Diwygio Atodlen 2 (personau esempt) 5 1 Yn Atodlen 2 (personau esempt) i’r Rheoliadau Teithio Rhyngwladol, mae paragraff 38 wedi ei ddiwygio fel a ganlyn. 2 Yn is-baragraff (1)(b), yn lle “darparu cymorth i athletwr elît mewn cystadleuaeth elît dramor neu a fu fel arall yn ei hyfforddi” rhodder “hyfforddi athletwr elît mewn cystadleuaeth elît dramor neu a fu fel arall yn darparu cymorth iddo”. 3 Ar ôl is-baragraff (1)(c) mewnosoder— d sy’n athletwr elît a fu’n mynychu rhaglen hyfforddi dramor at ddiben hyfforddi neu baratoi i gymryd rhan mewn cystadleuaeth elît, e a fu’n darparu hyfforddiant neu gymorth arall i athletwr elît ar raglen hyfforddi dramor at ddiben hyfforddi neu baratoi’r athletwr elît hwnnw i gymryd rhan mewn cystadleuaeth elît, . 4 Yn y geiriau ar ôl is-baragraff (1)(e), ar ôl “gystadleuaeth elît dramor” mewnosoder “neu’r rhaglen hyfforddi dramor”. Ychwanegiadau at y rhestr o ddigwyddiadau chwaraeon penodedig yn Atodlen 4 (digwyddiadau chwaraeon penodedig) 6 1 Mae Atodlen 4 (digwyddiadau chwaraeon penodedig) i’r Rheoliadau Teithio Rhyngwladol wedi ei diwygio fel a ganlyn. 2 Ym mharagraff 3, ar y diwedd mewnosoder— i Y Gorfforaeth Ddartiau Broffesiynol - Camp Lawn Ddartiau Boylesports; j Y Gorfforaeth Ddartiau Broffesiynol - Rowndiau Terfynol Pencampwriaeth Chwaraewyr Ladbrokes; k Y Gorfforaeth Ddartiau Broffesiynol - Pencampwriaeth Ddartiau y Byd William Hill; l Y Gorfforaeth Ddartiau Broffesiynol - Grand Prix y Byd Boylesports. 3 Ym mharagraff 5, ar y diwedd mewnosoder— o Taith Ewrop - Pencampwriaeth yr Alban. 4 Ym mharagraff 7, ar y diwedd mewnosoder— c Motorsport UK - Pencampwriaethau Ceir Gwyllt Prydain; d Motorsport UK - Pencampwriaethau Rali Groes Prydain; e Pencampwriaethau Ceir Teithio Prydain; f Pencampwriaethau Rali Groes Prydain; g Pencampwriaeth GT Prydain a Phencampwriaeth BRDC F3; h Wythnos Gyflymder Goodwood; i Gŵyl Formula Ford Brands Hatch. 5 Ym mharagraff 10, ar y diwedd mewnosoder— g Taith Snwcer y Byd - Rowndiau Rhagbrofol Pencampwriaeth Meistri yr Almaen; h Taith Snwcer y Byd - Pencampwriaeth Agored Gogledd Iwerddon; i Taith Snwcer y Byd - Pencampwriaethau’r DU; j Taith Snwcer y Byd - Pencampwriaeth Agored yr Alban; k Taith Snwcer y Byd - Grand Prix y Byd. 6 Ym mharagraff 14, ar y diwedd mewnosoder— h Pencampwriaeth Bocsio Ryngwladol - Queensberry Promotions. 7 Ar y diwedd mewnosoder— 20 Pêl-rwyd - England Roses v Jamaica Sunshine Girls - Cyfres Pêl-rwyd Ryngwladol Vitality. Vaughan Gething Y Gweinidog Iechyd a Gwasanaethau Cymdeithasol, un o Weinidogion Cymru Am 3.13 p.m. ar 25 Medi 2020